Էմիլիա Քլարկ

Էմիլիա Իզաբել Յուֆիմիա Ռոուզ Քլարկ (անգլ.՝ Emilia Isabelle Euphemia Rose Clarke, հոկտեմբերի 23, 1986(1986-10-23), Լոնդոն, Անգլիա, Միացյալ Թագավորություն կամ 1 մայիսի, 1987), բրիտանացի թատրոնի և կինոյի դերասանուհի, հանդիսատեսին առավել հայտնի է «HBO»-ի «Գահերի խաղը» հեռուստասերիալում Դեյներիս Թարգարիեն-ին դերով,  տվյալ դերի համար 2013 թվականին արժանացել է Էմմի մրցանակի՝ «լավագույն երկրորդ պլանի դերասանուհի դրամատիկ սերիալում» անվանակարգում։
Հայտնի է նաև «Տերմինատոր։ Ջենիսիս», «Ես՝ քեզնից առաջ»-  Անցյալ Սուրբ Ծնունդ  և մի շարք այլ ֆիլմերից։
Քլարկի բրոդվեյան առաջին ելույթը տեղի է ունեցել 2013 թվականի մարտին «Նախաճաշ Տիֆանիի հետ» ներկայացման մեջ Հոլի Գոլայթլիին մարմնավորելով։
Time ամսագիրը 2019 թվականին նրան անվանել է «Աշխարհի 100 ամենաազդեցիկ մարդկանցից» մեկը։


== Վաղ կյանք ==
Քլարկը ծնվել է Լոնդոնում և մեծացել Բերքշիրում։ Հայրը թատրոնի ձայնային ինժեներ է, իսկ մայրը՝ գործարար կին։ Ունի կրտսեր եղբայր։ Դերասանական արվեստի հանդեպ հետաքրքրությունը Քլարկի մոտ առաջացավ երեք տարեկանում՝ «Շոու Բոըթ» մյուզիքլը դիտելուց հետո, որում էլ այդ ժամանակ աշխատում էր նրա հայրը։ Սովորել է Ռայ Սբ․ Էնթոնիի և Սբ․ Էդուարդսի դպրոցում (Օքսֆորդ)։ Այնուհետև, հաճախել է Լոնդոնի դրամայի կենտրոնը, որն էլ ավարտել է 2009 թվականին։


== Կարիերա ==
Քլարկի վաղ աշխատանքներից են Սբ․ Էդուարդսի դպրոցի երկու ներկայացումները, տասը ներկայացում Լոնդոնի դրամայի կենտրոնում, 2009 թվականի Company of Angels-ի Սենս ներկայացումը և 2009 թվականին նկարահանված երկու գովազդային հոլովակները «Samaritans»-ի համար։ Իր առաջին ֆիլմի դերերից մեկը Լոնդոնի համալսարանի կարճամետրաժ ֆիլմում էր։ Նրա առաջին հեռուստատեսային դերակատարումներից էին Սասկիա Մայերը 2009 թվականի անգլիական «Բժիշկներ» սերիալում և Սավաննա Սիֆին 2010 թվականի «Տրիասիի հարձակում» ֆիլմում։ «Screen International» ամսագիրը նրան համարել է Մեծ Բրիտանիայի վաղվա աստղերից մեկը։
2010 թվականին Քլարկը «HBO»-ի միջնադարյան ֆանտաստիկ «Գահերի խաղը» հեռուստասերիալում մարմնավորել Դեյներիս Թարգարիենին։ 2017 թվականին Էմիլիա Քլարկը դարձավ հեռուստատեսության ամենաբարձր վարձատրվող դերասանուհիներից մեկը ՝ Գահերի խաղը»-ի մեկ սերիայի համար վաստակելով 2 միլիոն դոլար։  2012 թվականին Քլարկը նկարահանվեց «Spike Island» ֆիլմում, ֆիլմը անվանվել է  բրիտանական  The Stone Roses  ռոք-խումբի պատվին։ 2013 թվականի մարտից ապրիլ ընկած ժամանակահատվածում Քլարկը Մասնակցեց Հոլլի Գոլայթլիի «Նախաճաշ Տիֆանիի հետ» բեմադրությունում։ Նույն թվականին նա նկարահանվել է «Հեմինգուեյ տունը» ֆիլմում`Ջուդ Լոու-ի հետ միասին։ 2015 թվականին նա Մարմնավորել է Սառա Քոնորին «Տերմինատոր. Ջենեսիս» ֆիլմում՝ Առնոլդ Շվարցենեգերի հետ միասին։ Ֆիլմն ընդհանուր առմամբ հավաքել է ավելի քան 400 միլիոն դոլար ամբողջ աշխարհում, սակայն չի ստացել դրական  մեկնաբանություններ քննադատների կողմից, չնայած նրան որ նա ստացել էր անվանակարգում Teen Choice Awards- ում։ 2016 թվականին Էմիլիա Քլարկը նկարահանվեց «Ես՝ քեզնից առաջ» ֆիլմի գլխավոր դերում  Սեմ Կլաֆլինի հետ միասին։ Ֆիլմը հավաքեց  ավելի քան 200 միլիոն դոլար ամբողջ աշխարհում և ստանացավ  բարձր վարկանիշ Rotten Tomatoes կայքում։
2016 թվականի վերջին հայտնի դարձավ, որ Էմիլիա Քլարկը նկարահանվելու է Աստղային պատերազմներ  ֆիլմաշարի նոր ֆիլմում `երիտասարդ Հան Սոլոյի մասին։ 2017 թվականի օգոստոսին հայտնի դարձավ ֆիլմում  Քլարկի հերոսուհու անունը՝ Կիռա։ Ֆիլմի պրեմիերան կայացավ 2018 թվականի մայիսի 24-ին։
2019 Քլարկը  նկարահանվեց  Բրայոն Քիմինգսի և Էմմա Թոմփսոնի սցենարով Անցյալ Սուրբ Ծնունդ  ռոմանտիկ կատակերգությունում։


== Անձնական կյանք ==
Քլարկը հանդիպում էր «Գրիֆինների ընտանիքը» անիմացիոն սիթքոմի ստեղծող Սեթ ՄակՖերլենի հետ։ Զույգը բաժանվեց 2013 թվականի մարտին։
Ըստ Ask Men ամսագրի, Էմիլիա Քլարկը  2014 թվականին  ճանաչվել է աշխարհում ամենացանկալի կինը։ Esquire ամսագիրը նրան անվանեց անվանվեց 2015 թվականի աշխարհի ամենագեղեցիկ կինը։
2017 թվականի մարտի 8-ին Քլարկը մրցանակ ստացավ HuffPost կայքէջից ՝ որպես կանանց իրավունքների ամենաակտիվ ակտիվիստ ամբողջ աշխարհում։ 2017 թվականի հուլիսի 13-ին Rolling Stone ամսագրին տված հարցազրույցում դերասանուհին խոսեց այն մասին, թե ինչպես է «Գահերի խաղը» հեռուստասերիալում դերը նրան վերածել ֆեմինիստի։


== Ֆիլմագրություն ==


=== Ֆիլմ ===


=== Հեռուստատեսություն ===


== Թատրոն ==


== Ծանոթագրություններ ==


== Արտաքին հղումներ ==
Էմիլիա Քլարկ Internet Movie Database կայքում
Emilia Clarke at Spotlight (անգլ.)
Emilia Clarke Official Twitter Page (անգլ.)
Emilia Clarke Official Facebook Page (անգլ.)
Emilia Clarke Instagram (անգլ.)